PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/ZK/3/1/111	Bratislava 19. decembra 2008	

Protimonopolný úrad Slovenskej republiky, odbor koncentrácií v správnom konaní číslo 0078/OK/2008 začatom dňa 01. 12. 2008 na základe žiadosti spoločností FALCK DANMARK A/S, Falckhuset, Polititorvet 1, DK-1780 Kodaň, reg. č. 16271241, Falck SK, a. s., Galvániho ul. 7/D, 821 04 Bratislava, IČO: 35 970 413 a Falck Záchranná, a. s., Moldavská 8/A, 040 11 Košice, IČO: 35 900 130 podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov o udelenie výnimky zo zákazu vykonávať práva a povinnosti vyplývajúce zo vzniku koncentrácie podnikateľov FALCK DANMARK A/S, Falckhuset, Polititorvet 1, DK-1780 Kodaň, reg. č. 16271241 a Falck Záchranná, a. s., Moldavská 8/A, 040 11 Košice, IČO: 35 900 130,

r o z h o d o l

na základe § 32 ods. 1 písm. b) zákona č.136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci výnimky podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov zo zákazu vykonávať práva a povinnosti vyplývajúce zo vzniku koncentrácie podnikateľov FALCK DANMARK A/S, Falckhuset, Polititorvet 1, DK-1780 Kodaň, reg. č. 16271241 a Falck Záchranná, a. s., Moldavská 8/A, 040 11 Košice, IČO: 35 900 130 na základe Zmluvy o kúpe a predaji akcií uzatvorenej dňa 21. 11. 2008 medzi spoločnosťou Slovenský investičný holding, s. r. o., Osadná 11, 831 03 Bratislava, IČO: 00 011 088 ako predávajúcim a spoločnosťou Falck SK, a. s., Galvániho ul. 7/D, 821 04 Bratislava, IČO: 35 970 413 ako kupujúcim, zastavuje, pretože účastník konania vzal svoj návrh na začatie konania späť.

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bolo listom zaevidovaným úradom pod číslom 5277/2008 dňa 01. 12. 2008 doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), ktoré úrad vyhodnotil podľa jeho obsahu ako oznámenie koncentrácie, v ktorom podnikateľ FALCK DANMARK A/S, Falckhuset, Polititorvet 1, DK-1780 Kodaň, reg. č. 16271241 (ďalej len „FALCK DK“) prostredníctvom splnomocneného právneho zástupcu JUDr. Dalibora Kiselicu, advokáta, Námestie M. Benku 12, 811 07 Bratislava (ďalej len „právny zástupca“), oznamuje nadobudnutie výlučnej kontroly prostredníctvom spoločnosti Falck SK, a. s., Galvániho ul. 7/D, 821 04 Bratislava, IČO: 35 970 413 (ďalej len „Falck SK“) nad podnikom podnikateľa Falck Záchranná, a. s., Moldavská 8/A, 040 11 Košice, IČO: 35 900 130 (ďalej len „Falck Záchranná“) na základe Zmluvy o kúpe a predaji akcií uzatvorenej dňa 21. 11. 2008 medzi spoločnosťou Slovenský investičný holding, s. r. o., Osadná 11, 831 03 Bratislava, IČO: 00 011 088 (ďalej len „SIH“) ako predávajúcim a spoločnosťou Falck SK ako kupujúcim (ďalej len „Zmluva o kúpe a predaji akcií“).

Súčasťou predmetného listu bola aj žiadosť podľa § 10 ods. 16 zákona o udelenie výnimky zo zákazu vykonávať práva a povinnosti vyplývajúce zo vzniku oznámenej koncentrácie.

Na základe predmetnej žiadosti sa dňa 01. 12. 2008 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vo veci udelenia predmetnej výnimky podľa § 10 ods. 16 zákona, o čom úrad informoval splnomocneného právneho zástupcu listom číslo 5454/PMÚ SR/2008 zo dňa 11. 12. 2008. 

Vychádzajúc z Vašej žiadosti úrad podľa ustanovenia § 25 ods. 3 písm. f) zákona určil za účastníkov správneho konania podľa § 10 ods. 16 zákona podnikateľov Falck DK a Falck Záchranná.

Vzhľadom na to, že zo žiadosti podľa § 10 ods. 16 zákona o udelenie výnimky zo zákazu podľa § 10 ods. 14 zákona nebolo zrejmé v akom rozsahu a na aké úkony má byť táto výnimka udelená, úrad vyššie uvedeným listom číslo 5454/PMÚ SR/2008 požiadal splnomocneného právneho zástupcu o vyšpecifikovanie úkonov, na ktoré sa žiada udelenie výnimky ako aj o uvedenie dôvodov, pre ktoré sa žiada udelenie výnimky a preukázanie ich závažnosti. 

Zároveň úrad týmto listom oznámil právnemu zástupcovi, že vzhľadom na to, že oznámenie predmetnej koncentrácie nie je úplné podľa § 10 ods. 12 zákona v spojení s vyhláškou Protimonopolného úradu Slovenskej republiky č. 268/2004 Z.z., ktorou sa ustanovujú podrobnosti o náležitostiach oznámenia koncentrácie, lehota na vydanie rozhodnutia o udelení alebo neudelení výnimky zo zákazu podľa § 10 ods. 14 zákona nezačala plynúť v súlade s § 10 ods. 16 zákona. 

Dňa 15. 12. 2008 bol úradu doručený list zaevidovaný pod číslom 5524/2008, v ktorom splnomocnený právny zástupca vzal žiadosť podľa § 10 ods. 16 zákona o udelenie výnimky zo zákazu vykonávať práva a povinnosti vyplývajúce zo vzniku oznámenej koncentrácie späť v celom rozsahu. Vzhľadom na to, sa úrad ďalšími otázkami v súvislosti s predmetným správnym konaním nezaoberal.

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. 

	Ing. Dušan Valo
	riaditeľ odboru koncentrácií

Rozhodnutie sa doručuje:

JUDr. Dalibor Kiselica
advokát
Námestie M. Benku 12
811 07 Bratislava